Die grossi Stadt im Weste vo Australie mit cirka 1,5 Mio Iwohner isch d Hauptstadt vo Western Australia. Isch a beliebte Reisedestination für Sprachschüeler us Europa (vorallem Schwiizer), Asie (Japaner u Koreaner) und Südamerika (Kolumbier und Brasilianer). D Stadt wird düre Swan River i North u South Perth trennt. Eine vo de schönschte Plätz isch dr Kings Park. Gläge ufemne Hügu het mr e gueti Ussicht uf dr Swan River ud Stadt. Er  bietet Möglichkeite für Barbis (BBQs) u schöni Ligewiesene. Mit Gratisbussene oder z Fuess ischer problemlos vom Stadtzentrum erreichbar.